2019. november 22-én, pénteken

este 8 órakor a Díszteremben

Ürge-Vorsatz Diána

klímakutató tart előadást

Éghajlatváltozás:

vége a világnak

vagy

divatos pánik?

*Tények és tévhitek tudományos szemmel*

címmel.

Az elmúlt év során a sajtó és a világpolitika egyik középpontjába került az éghajlatváltozás problémája. Világszerte gyerekek, fiatalok tüntetnek a jövőjükért; „klímapánik” és már a „klímagyász” is általános tendenciák lettek. Ugyanakkor sok ellentmondásos információ kering a sajtóban és az oktatásban: ha mindig változik minden, az éghajlat is, miért kell ebből most ekkora ügyet csinálni? Az emberiség sok válságából kimászott már innovációval, új technológiák feltalálásával, miért pont erről maradnánk le? Az előadás ezeknek az ellentmondásoknak az útvesztőjéből keresi a kiutat a tények és tudományos kutatások alapján.

Az előadó az ENSZ Éghajlatváltozási Kormányközi Testület (IPCC) kibocsátásmérséklésekkel foglalkozó munkacsoportjának alelnöke a Közép-európai Egyetem (CEU) tanára, a 2007-es megosztott Nobel-békedíj részese.

**Minden érdeklődőt szeretettel hívunk és várunk!**